CELEX: 32018D1247
Language: el
Date: 2018-09-18 00:00:00
Title: Απόφαση (ΚΕΠΠΑ) 2018/1247 του Συμβουλίου, της 18ης Σεπτεμβρίου 2018, για την τροποποίηση της απόφασης 2012/392/ΚΕΠΠΑ για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger)

19.9.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 235/7
               
            
         ΑΠΌΦΑΣΗ (ΚΕΠΠΑ) 2018/1247 ΤΟΥ ΣΥΜΒΟΥΛΊΟΥ
         της 18ης Σεπτεμβρίου 2018
         για την τροποποίηση της απόφασης 2012/392/ΚΕΠΠΑ για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 16 Ιουλίου 2012, το Συμβούλιο εξέδωσε την απόφαση 2012/392/ΚΕΠΠΑ (1) σχετικά με τη σύσταση αποστολής CSDP της Ευρωπαϊκής Ένωσης στον Νίγηρα για την υποστήριξη στην ανάπτυξη ικανοτήτων των φορέων ασφαλείας του Νίγηρα στην καταπολέμηση της τρομοκρατίας και του οργανωμένου εγκλήματος (EUCAP Sahel Niger).
                  
               
                     (2)
                  
                  
                     Το Συμβούλιο παρέτεινε την αποστολή μέχρι τις 15 Ιουλίου 2018 με την απόφαση (ΚΕΠΠΑ) 2016/1172 (2) και της παρείχε δημοσιονομική αναφορά μέχρι την ίδια ημερομηνία με την απόφαση (ΚΕΠΠΑ) 2017/1253 (3). Επιπλέον, το Συμβούλιο παρέτεινε την αποστολή και το ποσό αναφοράς της έως τις 30 Σεπτεμβρίου 2018 με την απόφαση (ΚΕΠΠΑ) 2018/997 (4).
                  
               
                     (3)
                  
                  
                     Στις 28 Ιουνίου 2018, το Ευρωπαϊκό Συμβούλιο ενέκρινε συμπεράσματα για τη μετανάστευση.
                  
               
                     (4)
                  
                  
                     Μετά τη στρατηγική επανεξέταση της αποστολής, η Επιτροπή Πολιτικής και Ασφάλειας εισηγήθηκε την τροποποίηση και την παράταση της εντολής της EUCAP Sahel Niger κατά δύο έτη.
                  
               
                     (5)
                  
                  
                     H EUCAP Sahel Niger θα διεξαχθεί μέσα σε συνθήκες που ενδέχεται να επιδεινωθούν και να παρεμποδίσουν την υλοποίηση των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης για την Ευρωπαϊκή Ένωση.
                  
               
                     (6)
                  
                  
                     Η απόφαση 2012/392/ΚΕΠΠΑ του Συμβουλίου θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2012/392/ΚΕΠΠΑ του Συμβουλίου τροποποιείται ως εξής:
            
                        α)
                     
                     
                        Τα άρθρα 1, 2 και 3 αντικαθίστανται από το ακόλουθο κείμενο:
                        
                           «Άρθρο 1
                           Αποστολή
                           Η Ένωση συστήνει Αποστολή CSDP της Ευρωπαϊκής Ένωσης στον Νίγηρα για υποστήριξη στην ανάπτυξη ικανοτήτων των φορέων ασφαλείας του Νίγηρα στην καταπολέμηση της τρομοκρατίας και του οργανωμένου εγκλήματος (EUCAP Sahel Niger), μεταξύ άλλων με σκοπό να βελτιώσουν την ικανότητά τους για τον έλεγχο και την καταπολέμηση της παράνομης μετανάστευσης και τη μείωση του επιπέδου της συναφούς εγκληματικότητας.
                        
                        
                           Άρθρο 2
                           Στόχοι
                           Στο πλαίσιο της εφαρμογής της ενωσιακής στρατηγικής ασφαλείας και ανάπτυξης στο Σαχέλ, η EUCAP Sahel Niger επιδιώκει να βοηθήσει τις αρχές του Νίγηρα να αναπτύξουν τα απαραίτητα στρατηγικά πλαίσια και να εφαρμόσουν περαιτέρω υφιστάμενες στρατηγικές. Η EUCAP Sahel Niger επιδιώκει επίσης να συμβάλλει στην ανάπτυξη μιας ολοκληρωμένης, πολυδιάστατης, συνεκτικής, βιώσιμης προσέγγισης και προσέγγισης με γνώμονα τα ανθρώπινα δικαιώματα μεταξύ των διαφόρων φορέων ασφάλειας του Νίγηρα στην καταπολέμηση της τρομοκρατίας και του οργανωμένου εγκλήματος. Επίσης, συνδράμει τις κεντρικές και τοπικές αρχές και τις δυνάμεις ασφαλείας του Νίγηρα στη χάραξη πολιτικών, τεχνικών και διαδικασιών για τον αποτελεσματικό έλεγχο και καταπολέμηση της παράνομης μετανάστευσης.
                        
                        
                           Άρθρο 3
                           Καθήκοντα
                           
                              1.   Προκειμένου να εκπληρώσει τους στόχους του άρθρου 2, η EUCAP Sahel Niger:
                              
                                          α)
                                       
                                       
                                          βελτιώνει τη συνεργασία μεταξύ διαφόρων παραγόντων του Νίγηρα στον τομέα της ασφάλειας και υποστηρίζει την ανάπτυξη στρατηγικών πλαισίων και την περαιτέρω εφαρμογή υφιστάμενων στρατηγικών στον τομέα αυτό·
                                       
                                    
                                          β)
                                       
                                       
                                          ενισχύει τις ικανότητες των δυνάμεων ασφαλείας του Νίγηρα στην καταπολέμηση της τρομοκρατίας και του οργανωμένου εγκλήματος μέσω παροχής συμβουλών, κατάρτισης και, όπου χρειάζεται, καθοδήγησης·
                                       
                                    
                                          γ)
                                       
                                       
                                          βοηθάει τις δυνάμεις ασφαλείας του Νίγηρα να αναπτύξουν διαδικασίες και τεχνικές για τον αποτελεσματικό έλεγχο και καταπολέμηση της παράνομης μετανάστευσης και τη μείωση του επιπέδου της συναφούς εγκληματικότητας, μέσω της παροχής στρατηγικών συμβουλών και εκπαίδευσης, μεταξύ άλλων όσον αφορά τον έλεγχο των συνόρων, για τη στήριξη των στόχων της Ένωσης σχετικά με τη μετανάστευση·
                                       
                                    
                                          δ)
                                       
                                       
                                          διευκολύνει τον περιφερειακό και διεθνή συντονισμό στην καταπολέμηση της τρομοκρατίας, του οργανωμένου εγκλήματος και της παράνομης μετανάστευσης.
                                       
                                    
                           
                              2.   Η EUCAP Sahel Niger επικεντρώνεται στις δράσεις της παραγράφου 1 που βελτιώνουν τον έλεγχο επί της επικράτειας του Νίγηρα, σε συνεργασία με τις Νιγηριανές ένοπλες δυνάμεις.
                           
                           
                              3.   Κατά την εκτέλεση των καθηκόντων της, η EUCAP Sahel Niger έχει ως στόχο να διασφαλίσει ότι η ικανότητα του Νίγηρα στην καταπολέμηση της τρομοκρατίας και του οργανωμένου εγκλήματος αναπτύσσεται με βιώσιμο τρόπο, ιδίως μέσω βελτιώσεων του Νίγηρα στη διαχείριση ανθρώπινων πόρων, την υλικοτεχνική στήριξη και τις πολιτικές εκπαίδευσης σε αυτόν τον τομέα.
                           
                           
                              4.   Η EUCAP Sahel Niger δεν έχει καμία εκτελεστική αρμοδιότητα.».
                           
                        
                     
                  
                        β)
                     
                     
                        Στο άρθρο 13 παράγραφος 1, προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες που συνδέονται με την EUCAP Sahel Niger για την περίοδο από 1 Οκτωβρίου 2018 έως 30 Σεπτεμβρίου 2020 ανέρχεται σε 63 400 000 EUR.».
                     
                  
                        γ)
                     
                     
                        Στο άρθρο 16, το δεύτερο εδάφιο αντικαθίσταται από το ακόλουθο κείμενο:
                        «Εφαρμόζεται μέχρι τις 30 Σεπτεμβρίου 2020.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 18 Σεπτεμβρίου 2018.
            
               
                  Για το Συμβούλιο
               
               
                  Ο Πρόεδρος
               
               G. BLÜMEL
            
         
         
            (1)  Απόφαση 2012/392/ΚΕΠΠΑ του Συμβουλίου, της 16ης Ιουλίου 2012, για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 187 της 17.7.2012, σ. 48).
         
            (2)  Απόφαση (ΚΕΠΠΑ) 2016/1172 του Συμβουλίου, της 18ης Ιουλίου 2016, για την τροποποίηση της απόφασης 2012/392/ΚΕΠΠΑ για την αποστολή ΚΠΑΑ της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 193 της 19.7.2016, σ. 106).
         
            (3)  Απόφαση (ΚΕΠΠΑ) 2017/1253 του Συμβουλίου, της 11ης Ιουλίου 2017, για την τροποποίηση της απόφασης 2012/392/ΚΕΠΠΑ για την αποστολή ΚΠΑΑ της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 179 της 12.7.2017, σ. 15).
         
            (4)  Απόφαση (ΚΕΠΠΑ) 2018/997 του Συμβουλίου, της 13ης Ιουλίου 2018, για την τροποποίηση της απόφασης 2012/392/ΚΕΠΠΑ σχετικά με την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 178 της 16.7.2018, σ. 7)